“A yénə́ kig anə́ ámōs mə̄ ngábyáli ai wá ládzāŋ ánā á sibig, álú á ngábom oyéngá naa: mǎn fám ā byáli ! 4Amǒs tē, á mānáŋá kig vəŋan díbī díbi aná ! Zambá təge fɔ́ɔ́ fə̄ dɔ́ tsog ḿfág yā yób, Engə́ngə́ŋ təge fɔ́ɔ́ fə wá fyɛ; 5Díbī ai ǹsísīm yā áwū bí lādá dɔ̄, ǹkúd ó zā fɔ́ɔ́ dɔ́ kom étɔá á yób, byə̂m bí byə́m yā byávín bí váá dɔ̄ ángōndó ! 6Alú tē, díbī á mānáŋá fɔ́ɔ́ dɔ́ bi, a kódógō fə̄ á táŋ məlú yā á ḿbū, təge fɔ́ɔ́ dɔ láŋ á táŋ məlú mə́ ngɔn ! 7Owé, alú tē á bɔ̄ fɔ̄ɔ̄ ńkokóm, miǹtag mísə̄ mí man kódō étēde. 8É bod bákad yɔ̌g mə̄lú bə́ yɔ̄ɔ̄g fɔ̄ɔ̄ dɔ̄, ai ébá báyəm sə́gəle Leviatán; 9atítiě yā ngōgé dzīē á mānáŋá fɔ́ɔ́ vīn; á yānga fɔ́ɔ́ ḿfyɛ á zəzə ! Á bɔ fɔ́ɔ́ təge yén anə́ ńdib kídí wáyáī mís ! 10Amú á ndzí kig dǐb mīḿbɛ̄ yā ábum á ngánɔŋ ma, ngǎ ngə́ nálā tē ó ngávaa ma miǹtyé á mís.